اردوغان: فیلیسطین ادعاسینی صاحبلنمک مسلمان‌لارین اوتاق ادعاسی‌دیر
تورکیه پرزیدنتی اردوغان، ایستانبولدا قودس پلاتفورمو سمپوزیوموندا دانیشدی. پرزیدنت‌ین چیخیشین‌دان سطر باش‌لاری:
·  ایلک قیبله‌میز اولان مسجید القصی‌یا صاحب چیخماق یالنیز سیخیلسان یومروقلاریندان‌ و اللرین‌دکی داشلاریندان‌ باشقا هئچ بیر سیلاحی اولمایان فیلیسطین‌لی اوشاق‌لارین وظیفه‌سی دئییل. فیلیسطین ادعاسینی صاحبلنمک، قودسو قوروماق بوتون مسلمان‌لارین اورتاق داواسی‌دیر.
· بیزیم گؤزلنتیمیز، بوراخین فیلیسطین‌لی‌لره بو جور باسقیلار‌ ائدیلمه‌سینی، تاریخی اولا‌راق اؤزلرینه عایید اولان تورپاق‌لارین قایتاریلماسی اوچون لازیم اولان آددیم‌لارین درحال آتیلماسی‌دیر. مسلمان‌لارین عبادت‌لرینی محدودلاش‌دیران حرم شریفین قودسیتینه ضرر وئرن سالدیرقان حرکت‌لره سس‌سیز قالا بیلمریک.
·  گرک مادی ایسترسه ده معنوی اولا‌راق، قودسو تک باشینا قویمامالیییز. بیزلر بو گونه قدر اولدوغو کیمی بون‌دان سونرا دا قودسه بوتون دستگیمیزی بوتون ایمکان‌لاریمیزلا وئرمه‌یه داوام ائدجگیک. فیلیسطینی آیاغا قالدیرماق اوچون، مسجید القص‌نین قودسیتینه محافظه ائتمک اوچون وار گوجوموزله چالیشاجاغیق.
·  فیلیسطینده هر گون اؤزونو تکرار ائدن باسقیلار و ظلم نیظامی واردیر. بو عدالت‌سیزلیک بوتون دونیانین گؤزو قارشی‌سیندا یاریم عصردیر قاتلاناراق داوام ائدیر.
·  1 میلیارد 700 میلیونلوق ایسلام عالمی‌نین ایچینی یارالایان بو تابلو دییشمدیکجه قالیجی دینجلیگین اولماسی مومکون دئییل. بیر چوخ پروبلمین تملینده بورا‌داکی حاق غصبی‌نین یاتدیغی آشکاردیر. بیرلشمیش میلتلر قرارلاری بو حاقسیز وضعیتی آرا‌دان قالدیرماغا چاتمادی. اوستونه حقوقونون اعتبارلی اولدوغو بو سیستمده قرارلارین هئچ بیری تطبیق اولونا. · 1948-جی ایلدن بو یانا باسقیلار کؤچ، آیری-سئچکی‌لیک سیاستی داوام ائتدی. فیلیسطین مسئله‌سی‌نین بیرلشمیش میلتلر امنیت شوراسی اوچون تورنوسول کاغیذی اولدوغونو دوشونورم.
·  اورتا دوغونون قلبین‌دکی بو یارا معا‌لیجه ائدیلمه‌دن بؤلگه‌نین دینج‌لیک و ساکیت‌لیگه قوووشماسی دوشونوله بیلمز.
·  یاخین دؤورده اذان موضوعسوندا یاشانان مذاکیره‌لری تهلوکه‌لی حساب ائدیرم. بو عریضه یالنیز فیلیسطین‌لی‌لری دئییل، بوتون مسلمان‌لاری تحقیر ائدیر. بو موضوعدا ائندیشه‌لریمیزی، بئله بیر لاییحه‌نین قانونلاشماسی حالیندا نه جور تهلوکه‌لی نتیجه‌لره یول آچا بیله‌جگینی ایسرائیل‌لی مسئول‌لارا چاتدیردیق.
·  اورتا شرقده قالیجی باریش اوچون تک یول 1967 مرزلری اساسیندا باشکندی شرقی قودس اولان مستقیل و حاکم بیر فیلیسطین دولتی‌نین قورولماسی‌دیر. بونون اوچون اولوسلار آراسی توپلومون فیلیسطینه وئردیگی دستگی آرتیرماسی شرط‌دیر.
·  حال-حاضیردا سوریه‌ده 1 میلیونا یاخین اینسان اؤلدو. بو اؤلوملر هله داوام ائدیر. اوشاق، قادین، کیشی آیری-سئچکی‌لیک ائتمه‌دن داوام ائدیر. هارادا بیرلشمیش میلتلر، نه ائدیر؟ صبیر، صبیر، صبیر دئدیک ان سونوندا دؤزه بیلمدیم و سوریه‌یه آزاد سوریه اوردوسو ایله بیرلیکده سوریه‌یه گیرمک مجبوریتینده قالدیق. اسدین حکومدارلیغینا سون وئرمک اوچون بیز اورایا گیردیک. عدالتی تاسیس اوچون اوراداییز.
· ایکینجی دونیا ساواشی شرط‌لری ایچینده یارادیلمیش بیر بیرلشمیش میلتلر امنیت شوراسی وار، آرتیق شرط‌لر دییشدی. هم قاره‌لرین اورادا تمثیل ائدیلمه‌سی تامین ائدیلمه‌لی‌دیر، هم دونیا‌داکی بوتون اینانج قروپ‌لاری‌نین اورادا تمثیل ائدیلمه‌سی تامین ائدیلمه‌لی‌دیر. اگر بیرلشمیش میللت‌لر عدالت تاسیس ائده‌جکسه، عدالت داغیتاجاقسا بو بئله اولور. اما بو آنداکی حالییلا من بیرلشمیش میللت‌لر عدالت گؤزلمیرم.
· 15 ژوئیه‌ده میلتیم، معاصیر سیلاح‌لارین اینسان اوغلونا ایشلمدیغینی، ایشلمیه‌جگینی گؤستردی‌لر. نیه؟ اونلار همیشه شهادته گئتدیلر. 248 شهید وئردیک، 2 مین 193 غازی‌میز اولدو.
